Omdat hy homself aanvanklik blind gestaar het teen die goddeloses in die lewe. Want kyk, sê hy, hulle wat God nie het nie, hulle wat laster teen die hemel, hulle wat God spot deur te sê “Hoe sal God dit uitvind? Hoe sal die Allerhoogste dit weet?”, hulle wat kwaad stig en geweld stook, wat links en regs op aarde beledig, hulle het oënskynlik alles in die lewe wat ‘n mens kan begeer.
En ek?, vra-kla die digter. Ek wat God het, wat Hom dien en wat vashou aan die belydenis dat God goed is vir die wat rein van hart is? Ek wat in leer en lewenswandel onbesproke probeer wees, wat altyd probeer om die kwaad te vermy? Wat het ek? Elke nuwe dag bring vir my teenslae en elke nuwe more bring vir my straf - dit is wat ek het!
Dus: êrens klop die dinge nie, êrens maak iemand ‘n bespotting van my godsdiens. Want dit blyk dat hulle wat God nie het nie, alles het in die lewe, terwyl ek wat die Here dien, niks het nie - net twyfel, bitterheid en vrees.
Ná hierdie ontdekking maak die digter dan ook een van die aangrypendste belydenisse wat ons in die Bybel vind: Daar is niks in die hemel of op die aarde wat vir my meer beteken as U nie. Al is ek afgetakel na liggaam en gees. God is my sterkte – aan Hom behoort ek vir altyd en ewig. Dus: in lewe en in sterwe.
Nêrens anders as op Goeie Vrydag, broers en susters, die dag van die kerklike jaar wat ons vandag vier, die dag waarop Jesus vir ons aan die kruis gehang het blyk dit so duidelik dat God ons liefhet, dat God ons teen sy bors wil druk en sê: Jy is myne, nie. Jy behoort aan my.
En hierdie soeke geld vir almal, broers en susters, al wil almal dit nie erken nie. Dit geld vir die goddeloses, die grotes in hierdie lewe, die sterkes, die wat op ander neersien, die wat ander met minagting behandel, die magtiges, die sogenaamde onafhanklikes.
Goeie Vrydag handel oor ‘n man aan ‘n kruis. Dit handel oor die vrede wat daar tussen ons en God gekom het. Dit handel oor aan wie ons in hierdie lewe en in sterwe behoort. Of dan: kan behoort. Dit handel oor ons enigste troos in hierdie lewe.
Dat ons alles het wat nodig is vir ware lewe, want, sê Johannes in 1 Johannes 5:12: Wie die Seun het, het die lewe. En dit is mos die lewe!